વર્ષ 1992ની બેચના આઈપીએસ અધિકારી રજનીશ રાય ગત વર્ષ 2014થી સેન્ટ્રલ ડેપ્યુટેશન પર ફરજ બજાવતા હતા, જ્યારે તેમની પત્ની વચલા વાસુદેવા પણ સરકારમાં (આઈએએસ) ઉચ્ચ અધિકારી તરીકે સેવા આપી રહ્યા છે. આઈપીએસ અધિકારી રજનીશ રાય એક એવા પોલીસ અધિકારી તરીકે ઓળખાય છે, જેમણે ભૂતકાળમાં ગુજરાતના નકલી એન્કાઉન્ટરના કેસોની અંદર ઘણા પોલીસ અધિકારીઓની પુછપરછ કરી હોવાથી જેતે સમયે રાજ્ય સરકારની આંખે ચઢ્યા હતા. પરિણામે તેમની વારંવાર બદલીઓ પણ કરવામાં આવી હતી.